18.9.2023
SL
Uradni list Evropske unije
L 229/27
Člen 14 Odprti proizvodni obrati EU 1.
Odprti proizvodni obrati EU so prvi tovrstni obrati za proizvodnjo polprevodnikov v Uniji, ki nudijo proizvodno zmogljivost nepovezanim podjetjem in s tem prispevajo k zanesljivosti oskrbe na notranjem trgu in odpornosti polprevodniškega ekosistema Unije, poleg tega pa lahko po potrebi prispevajo k zanesljivosti oskrbe v svetovni oskrbovalni verigi polprevodnikov. 2.
Ob predložitvi vloge v skladu s členom 15(1) mora odprti proizvodni obrat EU izpolnjevati pogoje za prvi tovrstni obrat.
3.
Odprti proizvodni obrat EU mora izpolnjevati naslednje zahteve:
(a) njegova vzpostavitev ima jasen pozitiven vpliv na vrednostno verigo polprevodnikov Unije s srednje- do dolgoročnimi učinki prelivanja onkraj zadevnega podjetja ali države članice, da se zagotovi zanesljivost oskrbe in odpornost polprevodniškega ekosistema, vključno z rastjo zagonskih podjetij in MSP, ter prispeva k zelenemu in digitalnemu prehodu Unije, zlasti ob upoštevanju obsega, v katerem podjetjem, ki niso povezana z obratom, ponuja proizvodno zmogljivost čelnih ali zalednih procesov, ali obojih, če obstaja zadostno povpraševanje; (b) zagotavlja, da se zanj obveznosti javne službe tretjih držav ne uporabljajo ekstrateritorialno na način, ki bi lahko ogrozil sposobnost podjetja za izpolnjevanje obveznosti iz člena 26(1), in se zavezuje, da bo Komisijo obvestil o nastanku take obveznosti; (c) v Uniji vlaga v stalno inovativnost z namenom doseganja konkretnega napredka polprevodniške tehnologije ali z namenom priprave tehnologij naslednje generacije; (d) podpira nabor talentov Unije z razvojem in uvajanjem izobraževanja ter usposabljanja za pridobivanje znanj in spretnosti ter s povečanjem nabora kvalificirane in usposobljene delovne sile. 4.
Kadar odprti proizvodni obrat EU nudi proizvodno zmogljivost podjetjem, ki niso povezana z upravljavcem obrata, vzpostavi in vzdržuje ustrezno in učinkovito funkcionalno ločitev načrtovalskih in proizvodnih postopkov, da se zagotovi varstvo informacij, pridobljenih v vsaki fazi. 5.
Za namene vlaganja v stalno inovativnost v skladu z odstavkom 3, točka (c), tega člena ima odprti proizvodni obrat EU prednostni dostop do pilotnih linij, vzpostavljenih v skladu s členom 5, točka (b).
Vsak tak prednostni dostop ne izključuje ali preprečuje dejanskega dostopa drugih zainteresiranih podjetij, zlasti zagonskih podjetij in MSP, do pilotnih linij pod pravičnimi pogoji.
Člen 15 Vloga za pridobitev statusa integriranega proizvodnega obrata ali odprtega proizvodnega obrata EU 1.
Vsako podjetje ali vsak konzorcij podjetij lahko Komisiji predloži vlogo za to, da se projektu dodeli status integriranega proizvodnega obrata ali odprtega proizvodnega obrata EU. 2.
Komisija ob upoštevanju mnenja Evropskega odbora za polprevodnike oceni vlogo po poštenem in preglednem postopku na podlagi naslednjih elementov: (a) skladnosti z merili, določenimi v členu 13(2) oziroma členu 14(2), ter zaveze o izpolnjevanju zahtev iz člena 13(3) oziroma člena 14(3); (b) poslovnega načrta, v katerem je ocenjena finančna in tehnična izvedljivost projekta, ob upoštevanju njegove celotne življenjske dobe, vključno z informacijami o morebitni načrtovani javni podpori; (c) dokazanih izkušenj vložnika z namestitvijo in upravljanjem podobnih obratov;